PATVIRTINTA

 Neringos meno mokyklos

 direktoriaus 2024 m.

 sausio 31 d. įsakymu Nr. V1-2

**XXIII TAUTINIŲ INSTRUMENTŲ ANSAMBLIŲ IR ORKESTRŲ FESTIVALIO „TRIMITATIS“ NERINGOJE**

2024 m. gegužės 31 d.

**NUOSTATAI**

Tęsdami tradicijas bei puoselėdami lietuvių tautos ir savo krašto kultūrą, ugdydami meilę tautinei muzikai, rengiame XXIII tautinių instrumentų ir orkestrų festivalį „Trimitatis“.

**FESTIVALIO DALYVIAI**

Kultūros centrų, muzikos ir meno, bendrojo ugdymo mokyklų, gimnazijų, vaikų, jaunimo ir suaugusiųjų vienarūšių bei mišrių tautinių instrumentų ansambliai ir orkestrai, Neringos meno mokyklos ankstyvojo meninio ugdymo, teatrinio meno, choreografijos, dailės, muzikavimo skyrių mokiniai, Nidos KTIC „Agila“ folkloro ansamblis „Giedružė“, tautinių šokių grupė „Kalnapušė“, moterų choras „Smiltatė“, Juodkrantės Liudviko Rėzos kultūros centro folkloro ansamblis „Aušrinė“, moterų vokalinis ansamblis „Neringa“.

**FESTIVALIO TIKSLAI IR UŽDAVINIAI**

Festivalio programa siekiama puoselėti kultūrinį paveldą, populiarinti lietuvių tautinę muziką, supažindinti su tautiniais instrumentais ir jais atliekama muzika, skatinti kūrybinę iniciatyvą, bendravimą ir bendradarbiavimą meninės veiklos pagrindu.

* Puoselėti kultūrinį paveldą ir tęsti festivalio tradicijas.
* Populiarinti lietuvių tautinę muziką.
* Kelti orkestrų ir ansamblių meninį lygį.
* Skatinti moksleivių, studentų ir jų pedagogų kūrybinę iniciatyvą ir bendradarbiavimą.

**FESTIVALIO ORGANIZATORIUS IR VYKDYTOJAS**

Neringos meno mokykla tel.+370 674 41 141, el. p. info@nmm.lt .

Festivalio koordinatorius: direktoriaus pavaduotoja ugdymui, kanklių mokytoja metodininkė Ieva Pumputytė-Macevičė tel. +370 625 37 948, el. p. ieva.pumputyte@nmm.lt .

**FESTIVALIO PARTNERIAI**

* Nidos KTIC „Agila“;
* Juodkrantės L. Rėzos kultūros centras;
* Neringos gimnazija;
* Nidos l/d „Ąžuoliukas“;
* Tautinės muzikos asociacija „Trimitatis“.

**FESTIVALIO VIETA, DATA IR LAIKAS**

**Festivalio renginys vyks 2024 m. gegužės 31 d.**

Nidos Švč. Mergelės Marijos Krikščionių Pagalbos bažnyčios amfiteatre 17.30 val.

**FESTIVALIO SĄLYGOS**

Kolektyvai, turės galimybę dalyvauti numatytuose festivalio koncertuose bei renginiuose: reprezentaciniame koncerte skirtame tautinių instrumentų festivaliui „Trimitatis“, edukacinėse programose „Tradicija-mano lopšys“, „Pažinkime liaudies instrumentus“ Neringos ugdymo įstaigose, dalyvauti baigiamajame koncerte.

Kolektyvai baigiamajame festivalio koncerte tradicinių kanklių, skudučių ir birbynių ansambliai, orkestrai atliks bendrus kūrinius.

**Dalyvių anketas užpildyti** [**https://forms.gle/JF2nHjV8cMEwCcMv7**](https://forms.gle/JF2nHjV8cMEwCcMv7) **iki 2024 m. kovo 15 d.**

Užpildydami dalyvio paraišką sutinkate, kad dalyvio asmens duomenys, foto ir video medžiaga bus naudojami neatlygintinai ir viešai skelbiami organizatorių internetiniuose bei spaudos šaltiniuose.

**Festivalio dalyvio mokestis – 10 Eur vienam dalyviui.**

Mokestis mokamas pavedimu į Neringos meno mokyklos sąskaitą, nurodant mokesčio paskirtį (festivalio TRIMITATIS dalyvio mokestis).

Jei dalyvio mokesčiui sumokėti reikalinga sąskaita faktūra, prašome siųsti įstaigos rekvizitus el. paštu: ilona.grigiene@nmm.lt

Rekvizitai: Neringos meno mokykla, įmonės kodas190894483, Pamario g., 4 LT-93124, Neringa, sąsk. Nr. LT33 7300 0100 9847 9682 Swedbank bankas.

Vadovams, užsiregistravusiems per VšĮ „Edukateka“, bus išduoti kvalifikacijos kėlimo pažymėjimai. Gavę Jūsų paraišką, išsiųsime renginio programą iki 2024 m. balandžio 19 d. bei atskirą pranešimą apie prasidėjusią registraciją į VšĮ „Edukateka“.

Rengėjai pasilieka teisę keisti festivalio nuostatus.